# Rita Hayworth

| Rita Hayworth |
| --- |
|  |
| Født | Margarita Carmen Cansino 17. okt. 1918 New York |
| Død | 14. mai 1987   (68 år) New York |
| Beskjeftigelse | Filmskuespiller, danser, teaterskuespiller, fjernsynsskuespiller, modell, skuespiller, pinup, produsent, musiker  |
| Utdannet ved | Boys and Girls High School Alexander Hamilton High School |
| Ektefelle | Orson Welles (1943–1947) Aly Khan (1949–1953) Dick Haymes (1953–1955) James Hill (1958–1961) Edward C. Judson (1937–1942; bryllupssted: Las Vegas) |
| Far | Eduardo Cansino |
| Mor | Volga Hayworth |
| Søsken | Eduardo Cansino jr. Vernon Cansino |
| Barn | Yasmin Aga Khan Rebecca Welles |
| Nasjonalitet | USA |
| Gravlagt | Holy Cross Cemetery |
| Utmerkelser | Stjerne på Hollywood Walk of Fame |
| Aktive år | 1923–1972 |
| IMDb | IMDb
 |
| Signatur |
|  |
|

---

Rita Hayworth på Commons |

**Rita Hayworth** (født **Margarita Carmen Cansino** 17. oktober 1918 i New York, død 14. mai 1987 i samme by) var en amerikansk skuespillerinne og danserinne. Hun spilte i filmer som *Bryllupsdansen* (1941), *Modellen* (1944), *Gilda* (1946), *The Lady from Shanghai* (1947) og *Sadie Thompson* (1953). Hayworth har en stjerne på Hollywood Walk of Fame. I 1999 ble hun kåret til tidenes 19. største kvinnelige filmlegende av Det amerikanske filminstituttet.

## Tidlig liv

Hayworths far, Eduardo Cansino, utvandret fra Spania i 1913. Både han og hans far var dansere. Rita Hayworth opptrådte sammen med sin far som danser i ulike forestillinger fra hun var 12 år gammel.

## Karriere

Ved en forestilling satt Winfield Sheehan, en av sjefene for Fox Film Corporation, blant publikum. Hayworth signerte en seks måneders kontrakt med filmselskapet i februar 1935. Hun kalte seg Rita Cansino og spilte noen mindre roller i filmer, før kontrakten opphørte. Hennes første ektemann, Edward C. Judson, skaffet henne en ny filmkontrakt, denne gang med Columbia Pictures. Hun fikk artistnavnet Rita Hayworth ved å bruke morens pikenavn som sitt nye etternavn.

Hayworth spilte flere mindre roller i filmer, før hun fikk en birolle i dramafilmen *Bare engler har vinger* (1939), med Cary Grant og Jean Arthur i hovedrollene. Hun spilte mot James Cagney og Olivia de Havilland i den romantiske komedien *Blond og farlig* og mot Tyrone Power og Linda Darnell i dramafilmen *Blod og sand* (begge fra 1941). Hayworth spilte mot Fred Astaire i musikalkomediene *Bryllupsdansen* (1941) og *Orkideer til Maria* (1942) og mot Gene Kelly i filmmusikalen *Modellen* (1944). Populariteten hennes økte ytterligere med rollen som femme fatale i film noiren *Gilda* (1946).

Hayworth spilte deretter i filmer som *The Lady from Shanghai* (1947), *Salome* og *Sadie Thompson* (begge fra 1953) og *Pal Joey* (1957). I begynnelsen av 1960-årene ble hun rammet av Alzheimers sykdom, som var med på å begrense livet hennes. Hayworth medvirket dog i filmer som *Det store Wild West Show* (1964), *Sammensvergelsen* (1965) og *Djevleblomsten* (1966). Hennes siste film var westernfilmen *Gangsterpresten* (1972). Hayworth fikk en stjerne på Hollywood Walk of Fame i 1960. I 1999 ble hun kåret til tidenes 19. største kvinnelige filmlegende av Det amerikanske filminstituttet.

## Privatliv

Hayworth var gift fem ganger. Hennes første ektemann var Edward C. Judson, som hun var gift med fra 1937 til 1942. I 1943 giftet Hayworth seg med Orson Welles. De fikk en datter, men ble skilt i 1947. Året etter, på sin første reise til Europa, traff Hayworth prins Aly Khan, som var sønn av den muslimske lederen Aga Khan III. De giftet seg i 1949 og fikk en datter, prinsessen Yasmin Aga Khan (født 28. desember 1949). Ekteskapet tok slutt i 1951. Fra 1953 til 1955 var Hayworth gift med sangeren Dick Haymes og fra 1958 til 1961 med filmprodusenten James Hill.

## Filmografi (utvalg)

* 1946 – *Gilda*
* 1972 – *Gangsterpresten*

## Referanser

## Eksterne lenker

* (en) Rita Hayworth på Internet Movie Database

* (no) Rita Hayworth hos Filmfront

* (sv) Rita Hayworth i Svensk Filmdatabas

* (da) Rita Hayworth på Filmdatabasen

* (da) Rita Hayworth på Scope

* (fr) Rita Hayworth på Allociné

* (en) Rita Hayworth på AllMovie

* (en) Rita Hayworth hos Rotten Tomatoes

* (en) Rita Hayworth hos TV Guide

* (en) Rita Hayworth hos The Movie Database